Sumachia
Sumachia (conversio vocabuli Arabici سماقية sumāqīya "ferculum e sumacho") est ferculum artis coquinariae Arabicae atque olim Europaeae. Sumāqīya iam saeculo XI inter alia fercula multa ab Abū al-Muṭahhar al-Azdī in fabula Ḥikāyat Abū al-Qāsim refertur. Secundum praecepta ab Ibn al-Mubarrad in Kitāb al-Ṭibāḫa saeculo XV data, caro elixatur, additis petroselino, carotis, rapis, betae foliis, cicere. Separatim sumachum contritum in aqua bulliatur; quae aqua percolatur et in carnes iam fere coctas infunditur.